Den Vest-Sjællandske Avis, 1837-08-22
Udenlandske Efterretninger. Dampskibet Don Juan var ankommet til Falmoutfra Lissabon, som det havde forladt den 8de Aug J Lissabon havde Nationalgarden forsamlet sig, for at vælge en Overanfører, men var ikke bleven enig Prindsens arresterede Adjutant, Campanhan, var flygtet ombord paa et fransk Krigskib. Efterretninger, som vare bragte til Hovedstaden, stadfæste Rømningen af Staden Abrantes af Rebellerne. Marqvis Saldanha havde forladt Torres Novas og Castello Branco og nærmet sig til den spanske Grændse hvilket Lissaboner-Bladene antoge for en Flugt, men efter andre meente man, at han snart vilde vise sig for Oporto's Porte og give Signal til Chartets Proclameren. J den, som han har udstedet til Nationen, fører han et stolt Sprog. Han klager over at Chartet er forstyrret ved nogle Udartedes forrykte Æresyge og forbryderske Vanvid, at Dronningen var bleven tvungen til at give efter, og at man snart har seet de sørgelige Virkninger heraf. Anarchie er traadt istedetfor Lydighed og Orden, og Statens Lykke er tilintetgjort. Men den tappre Baron Leiria har igjen udtalt Folkets Ønske, og de meest udmærkede Anførere og Tropper have uagtet alle Hindringer i Forening med den portugisiske Nation proclameret Chartet i Stæder, Flekker og Landsbyer. Derfor havde heller ikke han (Saldanha) længere kunnet vedblive med at være en rolig Tilskuer af denne Kamp. Han iler af denne Aarsag hine Vaabenbrødre og Nationen til Hjelp, og Enhver, som vil følge ham, lover han rigelig Belønning; thi Tropperne skulle vorde rigeligen forsynede med Alt, da han til dette Øiemed er forsynet med store Midler af hans Ære værdige Medborgere. – Det beroer nu paa Borgergardens Mod og Enighed i Hovedstaden, om Landet atter skal falde i Soldaterherskabets Hænder. Noget aldeles Sandt og Upartisk faaer man forresten ikke at vide, thi de engelske Correspondenter, som ere den eneste Kilde, hvoraf man øser, skrive naturligviis i en fjendtlig Tone imod det nationale Partie, som stræber imod den engelske Jndflydelse og de Engelskes Overvægt i Handelen. Den franske Gesandt i Lissabon, Viscounte Bois le Comte, holder derimod med den democratiske Regjering, og nyder derfor megen Anseelse. Mistilliden til Engellænderne er saa stor, at Baron Sada Bandeira ikke vilde begive sig til Oporto paa et engelsk Dampskib. Denne samme Bandeira beleirer ellers endnu forgjeves Leiria i Valenga, men Schwalbach (Baron de Setubal) skal have forenet sig med Saldanha i Castello Branco. Avisskriverne vinde meest ved disse Uroligheder. Det miguelitiske Blad (Ecco) sender ugentligen 2110 Blade fra Lissabon til Provindserne; Bladene for Chartet (Examinador og Correlo) 7740. og de democratiske Blade (Diario og National) 4220 "Madrid er ved et kongeligt Decret fra den 6te August erklæret i Beleiringstilstand, i Betragtning af Factionernes Nærhed; men Fjenden havde dog, efter Jndtagelsen af Segovia og Slottet, ikke udstrakt sine Demonstrationer videre imod Hovedstaden. denne herskede Rolighed, og man haabede ikke at see den forstyrret." Saaledes lød en Telegraph-Efterretning fra Bayonne fra den 12te. Hvorledes Folgerne ville blive af det Hele, er ikke endnu godt at forudsee, saameget mere som man ikke modtager aldeles paalidelige Underretninger og Begivenhedernes Gang. Læser man Morning-Chronicle, da er det Meste herligt og rart, hvad de christinske Tropper foretage sig, og Prætendentens Stilling erklæres for fortvivlet og nær ved dens Ende, og selv Journal des Debats antager Hovedstaden for uden Fare, uagtet Fjenden staaer den saa nær. Mere rigtigt kan det være, hvad Bladet Messager meddeler, og hvilket nærmere vil blive opklaret med næste Post, at der i Catalonien, i Sevilla og Granada danner sig et heelt andet Partie, end det, der enten kryber for Christina, eller styrter sig paa Don Carlos eventyrlige Bane," og at dette maaskee vil faae Overhaand over begge de to andre.